Δίδυμα Αργολίδας

Τα **Δίδυμα** είναι πεδινό χωριό της Αργολίδας στην Πελοπόννησο.

## Γενικά
Τα Δίδυμα βρίσκονται στα νοτιοανατολικά του νομού, στην Ερμιονίδα, 12 χλμ. βόρεια του Κρανιδίου. Τα Δίδυμα είναι χτισμένα σε υψόμετρο 140 μέτρων σε ένα μικρό λεκανοπέδιο στους νότιους πρόποδες του Διδύμου όρους.  Βορειότερά του βρίσκεται ο επίσης παραθεριστικός οικισμός Άγιος Ιωάννης. Ανήκουν στον δήμο Ερμιονίδας.
μικρογραφία|Η Μικρή σπηλιά των Διδύμων, μία από τις δύο δολίνες.

Η Δημοτική Κοινότητα Διδύμων είχε πληθυσμό 1.144 μόνιμων κατοίκων και ο οικισμός 932 σύμφωνα με την απογραφή του 2021.

## Διοικητική ιστορία
Με τη διοικητική διαίρεση του 1833 τα Δίδυμα (γραμμένα ως *Δίδυμον*) αποτέλεσαν έδρα του ομώνυμου δήμου. Ο δήμος συγχωνεύθηκε το 1841, με τον δήμο Ερμιόνης. Το 1866 ο δήμος Διδύμων ανασυστάθηκε, και το 1912 καταργήθηκε και πάλι. Το 1912 έγινε μέρος του δήμου Κρανιδίου. Το 1997 με την εφαρμογή του σχεδίου Καποδίστριας, η κοινότητα Διδύμων έγινε συστατικό στοιχείο του δήμου Κρανιδίου.
μικρογραφία|Τουλίπες στα Δίδυμα. Πίσω μπορεί να φανεί και η μεγάλη σπηλιά.

## Ιστορία
### Αρχαιότητα
Το χωρίο γράφεται και αναγνωρίζεται από τον Παυσανία τον 2ο αιώνα και γράφει ότι το όνομα του χωρίου ήταν Δίδυμα όπως και δηλαδή είναι και σήμερα. Επίσης περιγράφει ότι περιείχε τους ναούς του Απόλλωνα, του Ποσειδώνα και της Δήμητρας καθώς και διάφορα αγάλματα από λευκή πέτρα. Ελάχιστα διασώζονται στις μέρες μας.

### Μεσαίωνας και Τουρκοκρατία
Βασικά πιστεύεται ότι το χωρίο ερημώθηκε κατά τον 3ο ή 4ο αιώνα για άγνωστους λόγους αλλά πιστεύουν ότι ερημώθηκε κυρίως από τους Σλάβους. Παρ' όλα αυτά ο οικισμός δημιουργήθηκε πάλι τον 7ο αιώνα γύρω από το αρχαίο πηγάδι και ξεχώριζαν δύο συνοικίες το πάνω χωρίο και το κάτω χωρίο που δημιουργήθηκαν από δύο ξεχωριστές φάρες. Αυτή η διαίρεση σε Πανωμερίτες (Λαρτανιώτες) και Κατωμερίτες (Ποστανιώτες). Δύσκολο να υποθέσουμε ότι οι δύο συνοικίες είχαν μόνο δύο φάρες. Τα πολλά βυζαντινά εξωκλήσια καθώς και ύπαρξη της μονής του αυγού από τον 11ο αιώνα μαρτυρούν από τον 9ο αιώνα μέχρι σήμερα ο οικισμός πέρασε από πολλές φάσεις. Από προφορική παράδοση υπάρχει η πληροφορία ότι ΒΑ του σημερινού χωριού υπήρχε ο παλιός οικισμός 10 σπιτιών. Αξιοθαύμαστο είναι ότι κατά την περίοδο της δεύτερης Ενετοκρατίας είχε το όνομα Δίδυμα αφού οι Αρβανίτες δεν άλλαξαν το όνομα και ούτε έβγαλαν δεύτερο όνομα για να είναι πιο εύκολο στην γλώσσα τους. Εξάλλου στους ναυτικούς χάρτες της εποχής τα παράλια μέρη γράφονταν με το αρχαίο όνομα τους που είχαν βάση τον Πλίνιο και τον Παυσανία.

### Νεότερα χρόνια
Οι Διδυμιώτες βοήθησαν όσο μπορούσαν στην ελληνική επανάσταση προσφέροντας 60 άτομα για τον αγώνα. Μετά το τέλος της επανάστασης δημιουργήθηκε ο δήμος Διδυμιωτών μέχρι το 1912.

## Τοπικές Εκδηλώσεις
Κάθε χρόνο  τον Αύγουστο  πραγματοποιείται  η γιορτή  της « Πατάτας»  στα Δίδυμα Ερμιονίδας τιμώντας την παράδοση και την τοπική παραγωγή. Η καλλιέργεια της πατάτας στα Δίδυμα  έχει ιστορία  εκατό χρόνων και παραμένει ως και σήμερα το μικροκλίμα της περιοχής  και το ιδιαίτερο κόκκινο έδαφος προσφέρουν  μοναδικά και ποιοτικά χαρακτηριστικά στη πατάτα Διδύμων. Με μουσικές εκδηλώσεις και πλούσια εδέσμα  με βάση την πατάτα και όχι μόνο  διοργανώνεται η εκδήλωση.

Κάθε Άνοιξη στα Δίδυμα διοργανώνεται η  καθιερωμένη Γιορτή της Τουλίπας  είναι ένα διήμερο εκδηλώσεων που πραγματοποιείται για να τιμήσουν την ξεχωριστή αυτή  άγρια τουλίπα που ευδοκιμεί στην περιοχή. Με εξαιρετική επιτυχία και μεγάλη συμμετοχή πλήθος κόσμου διοργανώνεται κάθε χρόνο  η Γιορτή της Τουλίπας στα Δίδυμα Αργολίδας.

## Πληθυσμός
Ο πληθυσμός των Διδύμων έχει παραμένει σταθερός κατά την διάρκεια των δύο τελευταίων αιώνων. Από το 1879 μέχρι το 1907 το χωριό είχε σημαντική αύξηση πληθυσμού αλλά τις δύο επόμενες απογραφές ο πληθυσμός του μειώθηκε σημαντικά. Το 1928 και το 1940 ο πληθυσμός πάλι αυξήθηκε με υψηλούς ρυθμούς αλλά μετά τον πόλεμο σταθεροποιήθηκε. Το 2011 κατέγραψε μία μεγάλη αρνητική μεταβολή. 

## Αξιοθέατα της περιοχής
μικρογραφία|Η μεγάλη σπηλιά των Διδύμων, μία από τις δύο δολίνες.
Το πιο σημαντικό αξιοθέατο της περιοχής, θεωρούνται τα δυο μεγάλα σπήλαια σε σχήμα κρατήρα, (δολίνες), τα οποία σχηματίστηκαν από την καθίζηση του εδάφους. Σε ένα από τα δυο σπήλαια υπάρχουν δυο μικρές εκκλησίες, η μία εκ των οποίων χρονολογείται από τον 13ο αιώνα. 

Την άνοιξη στα Δίδυμα πραγματοποιείται η «Γιορτή της τουλίπας» καθώς περιοχή των Διδύμων είναι από τα λίγα μέρη της Ελλάδας στα οποία φύεται το είδος *[[Τουλίπα]] η κυματόφυλλος* (Tulipa undulatifolia). 

## Παραπομπές


## Εξωτερικοί σύνδεσμοι
* Δίδυμα Αργολίδας
* paratiritisermionidas.gr/διδυμιώτες-αγωνιστές-του-΄21-και-των-γύ

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας